РЕШЕНИЕ НА КОМИСИЯТА
от 29 май 2008 година
относно финансова помощ от Общността за спешни мерки за борба с болестта син език в Обединеното кралство през 2007 г.
(нотифицирано под номер C(2008) 2161)
(само текстът на английски език е автентичен)
(2008/418/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2000/75/ЕО на Съвета от 20 ноември 2000 г. относно определяне на условията за борба и ликвидиране на болестта син език (1), и по-специално член 9, параграф 2 от нея,
като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (2), и по-специално член 3, параграф 3 и член 3, параграф 5 от него,
като има предвид, че:
(1)
Решение 90/424/ЕИО определя процедурите за финансовата помощ от Общността за изпълнението на конкретни ветеринарни мерки, в това число и спешни мерки. С оглед подпомагане възможно най-бързото ликвидиране на болестта син език държавите-членки получават финансова помощ за финансирането на разходите за определени мерки за борба с огнищата на болестта син език.
(2)
Член 3, параграф 5 от Решение 90/424/ЕИО установява правила за процента от направените от държавата-членка разходи, който може да бъде покриван от финансовата помощ на Общността.
(3)
Изплащането на финансова подкрепа от Общността за спешни мерки за борба с болестта син език се подчинява на условията, определени в Регламент (ЕО) № 349/2005 на Комисията от 28 февруари 2005 г. относно определянето на правила за финансиране от страна на Общността на спешни мерки и на кампанията за борба с определени болести по животните в рамките на Решение 90/424/ЕИО на Съвета (3). Този регламент се прилага за финансовите помощи от Общността, предоставени на държави-членки за определени в същия регламент допустими разходи за определени мерки за ликвидиране на болести в ситуациите, посочени в член 3, параграф 1 от Решение 90/424/ЕИО.
(4)
В Обединеното кралство през 2007 г. се появи огнище на болестта син език. Появата на това заболяване представлява сериозен риск за добитъка в Общността.
(5)
Обединеното кралство съответно предприе необходимите спешни мерки с цел недопускане разпространението на болестта син език.
(6)
На 28 ноември 2007 г. Обединеното кралство представи финансовата информация, изисквана в съответствие с член 6 от Регламент (ЕО) № 349/2005 преди отпускането на финансова подкрепа от Общността.
(7)
Обединеното кралство изпълнява всички свои технически и административни задължения, определени в член 3 от Решение 90/424/ЕИО и в член 6 от Регламент (ЕО) № 349/2005.
(8)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Финансова помощ от Общността за Обединеното кралство
Без да се засяга разпоредбата на член 10а от Решение 90/424/ЕИО, на Обединеното кралство може да се предостави финансова помощ от Общността за направените от тази държава-членка разходи при предприемане на мерките, посочени в член 3, параграф 2 от Решение 90/424/ЕИО за борба с болестта син език през 2007 г.
Член 2
Адресат
Адресат на настоящото решение е Обединеното кралство Великобритания и Северна Ирландия.
Съставено в Брюксел на 29 май 2008 година.